**OTKA 2021 GYIK**

**Már korábban regisztráltam az OTKA EPR felületre, de elfelejtettem a belépési adataimat. Mit tegyek?**

Az otka-palyazat.hu belépési felületen az Elfelejtettem a jelszavam menüpontban tud jelszóemlékeztetőt kérni a rögzített email címére.

**Kértem jelszóemlékeztetőt, de nem kaptam meg az automatikus tájékoztató emailt.**

Mivel a rendszer automatikus emailt küld, érdemes legelőször a levelező programban a Spam mappát ellenőrizni, hogy nem került-e oda.

Ha ott sincs, akkor az intézményi adminisztrátort (PTE-n Latyák Helga latyak.helga@pte.hu) keresse meg, és jelezze, hogy valószínűleg az elsődleges email címét frissíteni kell.

**Nem emlékszem, hogy regisztráltam-e már az OTKA EPR-re.**

Az intézményi adminisztrátornak jelezze (PTE-n Latyák Helga latyak.helga@pte.hu), aki ellenőrzi, hogy van-e regisztrációja az EPR-ben.

**Tavaly nem adtam be OTKA pályázatot, de az idén szeretnék. Újra kell EPR azonosítót, regisztrációt kérnem?**

Nem, az OTKA EPR-ben bármikor korábban történt regisztráció érvényes, egy kutató csak egyszer szerepelhet a rendszerben.

**A korábbi kutatóhelyem szerepel a nevem mellett, pedig már nem ott dolgozok és a jelenlegi kutatóhelyemhez kötve szeretném benyújtani a pályázatomat.**

Az intézményi adminisztrátornak jelezze (PTE-n Latyák Helga latyak.helga@pte.hu), aki elvégzi a kért kutatóhely-váltást.

**Lehetek egyszerre két kutatóhelyen is kutatónak jelölve?**

Igen, nincs akadálya, de a pályázat létrehozásakor ki kell választani azt az egy kutatóhelyet, ahonnan be kívánja nyújtani a pályázatot.

**PD\_21 pályázatot szeretnék beadni, a jelenlegi bruttó bérem 440.000 Ft/hó. A felhívás szerint 420.000 Ft bér számolható el a pályázatban a vezető kutatónak. Lehetséges, hogy a jelenlegi béremből arányosan számoljam el ezt az összeget?**

PD esetében a bér adott, annál sem több, sem kevesebb nem lehet, a nyertes projekt ideje alatt az egyetem biztosítja majd a státuszt, a bért pedig az OTKA-támogatás, így a pályázó jelenlegi bére erre az időre nem marad meg, hanem a 420 EFt/hó + járulékokkal kell számolnia.

**Létrehoztam az EPR-ben a pályázatomat, de átgondolva mégis egy másik PTE-s kutatóhelyen szeretném benyújtani. Meg tudom változtatni?**

A pályázat létrehozása után már nem változtathatók:

* a pályázat típusa,
* a pályázat nyelve
* a pályázatot befogadó kutatóhely
* a pályázat esetleges konzorciumi jellege.

Ha más adattal szükséges benyújtani, akkor egy másik pályázatot kell indítani az EPR-ben.

**Lehet-e egyszerre Bolyai ösztöndíjam és PD\_21 OTKÁ-m?**

Igen, a Bolyai-ösztöndíj az egyetlen, ami a PD-vel párhuzamosan futhat, más egyéb ösztöndíjakkal viszont összeférhetetlenség áll fenn.

**ANN OTKÁ-t szeretnék benyújtani. Be kell-e küldenem a Declaration on International Cooperation megnevezésű dokumentumot?**

ANN\_21 és SNN\_21 pályázatok esetében egy közös pályázatot nyújt be a magyar és külföldi pályázó. Az együttműködést és a munkamegosztást a pályázat részeként kell bemutatni. A külföldi együttműködő partner által kitöltött és aláírt Declaration on International Cooperation című dokumentumot nemzetközi együttműködés esetén csak a K\_21, FK\_21, PD\_21 pályázathoz kell feltölteni és beküldeni.

**Kinek kell kitöltenie és beküldenie a Kutatásiadat-kezelési tervet?**

Amennyiben a projekt megvalósítása során várhatóan keletkeznek kutatási adatok, akkor a vezető kutatónak szükséges kitöltenie és a pályázatához csatolnia.

A Felhívás szerint ***kutatási adat***: a kutatás eredményeinek eléréséhez és azok ellenőrzéséhez fontos, illetve további kutatásokban felhasználható adatok – mérési eredmények; feldolgozott, lefordított, kivonatolt, címkézett szövegek; kérdőíves felmérések; modellezési eredmények, stb., digitális formában.

**Jelenleg nem vagyok a PTE alkalmazottja, de a kutatást a PTE-n szeretném végezni. Az érintett kutatóhely vezetője szóban már beleegyezett. Mit kell tennem?**

A kari pályázati referensektől tudja elkérni a Kérelem OTKA beadásához megnevezésű dokumentumot, amelyet kitöltve és a kutatóhely vezetőjének és a kar/szervezeti egység vezetőjének aláíárása után a pályázati referenshez kell eljuttatnia. Az aláírt dokumentum a pályázat benyújtásának feltétele. Ugyanez vonatozik azon vezető kutatókra, akik jelenleg határozott idejű munkaszerződéssel vannak a PTE-n, de szerződésük az OTKA megvalósítás időszaka előtt lejárna.

**OTKA pályázatot szeretnék az idén benyújtani, kit tud nekem segíteni az adminisztratív feladatokban?**

Minden karnak, szervezeti egységnek van pályázati referense, akiket kérdéseivel kereshet:

|  |  |  |
| --- | --- | --- |
| **KAR** | **Pályázati referens** | **Elérhetőség** |
| ÁOK, GYTK, KK | **Dr. Kiefer Éva**  | eva.kiefer@aok.pte.hu |
| ÁJK, KTK, MK | **Gálberné Schepp Judit** | schepp.judit@pte.hu  |
| BTK | **Fekete Adrienn** | fekete.adrienn2@pte.hu |
| ETK | **Dr. Lampek Kinga**  | lampek.kinga@pte.hu  |
| MIK | **Habling Kitti** | habling.kitti@pte.hu  |
| KPVK | **Lévai Zoltán** | levai.zoltan@pte.hu |
| TTK | **Aladics-Nagy Annamária** | aladics-nagy.annamaria@pte.hu  |
| SZKK | **Dr. Kocsubej Vladimir** | kocsubej.vladimir@pte.hu  |